
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 689 

2 Ιουνίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός Λειτουργίας Πρακτορείων Αμοιβαίου Ιτι- 
ποδρομιακού Στοιχήματος. 1 

Τροποποίηση της συστατικής πράξης του νομικού 
προσώπου με την επωνυμία «ΦΙΛΑΡΜΟΝΙΚΗ ΤΕΡ¬ 
ΠΝΗΣ» Δήμου Νιγρίτας Ν. Σερρών. 2 

Απόκτηση της Ελληνικής Ιθαγένειας από τον ομο¬ 
γενή Μπαλαμπάνοβ Τάκη του Μυρώθεου και της 
Αϊγκανούς. 3 

Απόκτηση της Ελληνικής Ιθαγένειας από την Ομογε¬ 
νή ΓΚΑΜΓΚΕΜΠΕΑΙ ΜΑΡΙΑ (ΘΑΜΘΕΒΕΙΙ ΜΑΒΙΑ), 
σύζυγος ΓΚΑΜΓΚΕΜΠΕΑΙ ΒΛΑΔΗΜΙΡΟΥ, το γένος 
ΚΑΡΑΚΑΛΟΒ ΝΤΕΜΙΑΝ. 4 

Χορήγηση άδειας άσκησης επαγγέλματος Κοινω¬ 
νικής Λειτουργού στην Ξενικά Μαριέττα του 
Ηλία. 5 

Έγκριση υπερωριακής απασχόλησης και καθιέρωση 
αυτής με αμοιβή κατά τις απογευματινές ώρες 
των υπαλλήλων της Δ/νσης Κτηνιατρικής της 
Ν.Α. Ηρακλείου, για το Α' και Β' Εξάμηνο, έτους 
2006. 6 

Χορήγηση άδειας άσκησης επαγγέλματος στην Κοι¬ 
νωνική Λειτουργό Μαρκουλάκη Ευτυχία του Ιω¬ 
άννη. 7 

Χορήγηση άδειας άσκησης επαγγέλματος στην Κοι¬ 
νωνική Λειτουργό Μπακατσάκη Χρυσούλα του 
Κων/νου. 8 

Χορήγηση άδειας άσκησης επαγγέλματος στην Κοι¬ 
νωνική Λειτουργό Κουτζόγλου Αριέτα του Εμμα¬ 
νουήλ. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Στην υπ’ αριθμ. Φ500/355/2399/Ε5/10.1.2006 κοινή 
υπουργική απόφαση. 10 


ΑΠΟΦΑΣΕΙ Σ 

Αριθμ. 23041 (1) 

Κανονισμός Λειτουργίας Πρακτορείων Αμοιβαίου 
Ιπποδρομιακού Στοιχήματος. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του α.ν. 397/1968 «Περί επανασυστάσεως της Γ.Γ.Α. 
και των αρμοδιοτήτων αυτή». 

2. Του π.δ. 63/2005 (Α'98) «Κώδικας Νομοθεσίας για 
την Κυβέρνηση και τα Κυβερνητικά Όργανα». 

3. Του άρθρου 12 παρ. 2 του π.δ. 56/1999 (Α' 59) «Περί 
Μετατροπής του Οργανισμού Διεξαγωγής Ιπποδρομιών 
Ελλάδος (ΟΔΙΕ) σε ανώνυμη εταιρεία (ΑΕ)». 

4. Την υπ’ αριθμ. 509/8.3.2006 (ΦΕΚ 282/Β/8.3.2006) 
απόφαση του Πρωθυπουργού και Υπουργού Πολιτι¬ 
σμού «περί ανάθεσης αρμοδιοτήτων στον Υφυπουργό 
Πολιτισμού». 

5. Την υπ’ αριθμ. 2609/5.4.2006 απόφαση του Δ.Σ./ 
Ο.Δ.Ι.Ε. Α.Ε., αποφασίζουμε: 

Εγκρίνουμε τον κανονισμό λειτουργίας Πρακτορείων 
Αμοιβαίου Ιπποδρομιακού Στοιχήματος της Ο.Δ.Ι.Ε. Α.Ε., 
ως ακολούθως: 

Αρθρο 1 

Προϋποθέσεις χορήγησης άδειας Πρακτορείου 

1. Ο Οργανισμός Διεξαγωγής Ιπποδρομιών Ελλάδος 
(Ό.Δ.Ι.Ε. Α.Ε.”, εφεξής «Οργανισμός») χορηγεί σε ιδιώτες, 
κατά την απόλυτη κρίση του, βάσει του επιχειρηματι¬ 
κού και επιχειρησιακού σχεδιασμού του, ενιαία άδεια 
πρακτόρευσης Αμοιβαίου Ιπποδρομιακού Στοιχήματος 
(Α.Ι.Σ.) ή οποιουδήποτε άλλου στοιχήματος διοργανωθεί 
από αυτόν στο μέλλον. Η άδεια είναι απολύτως προσω¬ 
πική και αορίστου χρόνου και χορηγείται, με απόφαση 
του Διοικητικού Συμβουλίου του Οργανισμού, μόνο σε 
φυσικά πρόσωπα ή και σε ομόρρυθμες εταιρείες κατά 
τους όρους του παρόντος, με τις εξής προϋποθέσεις: 

α. Η ηλικία του πράκτορα να είναι από 18 έως 50 
ετών. 

β. Να είναι κάτοχος απολυτηρίου Λυκείου ή ισότιμης 
αναγνωρισμένης σχολής. 

γ. Η κύρια και αποκλειστική απασχόλησή του να είναι 
η πρακτόρευση τυχερών παιγνίων, που διεξάγονται ή 
εποπτεύονται από το Ελληνικό Δημόσιο ή φορείς του 
ευρύτερου δημόσιου τομέα, 
δ. Να έχει πλήρη δικαιοπρακτική ικανότητα, 
ε. Να μην έχει καταδικασθεί τελεσίδικα για κάθε εί¬ 
δους κακούργημα ή για πλημμέλημα, το οποίο να δημι¬ 
ουργεί την υπόνοια της αφερεγγυότητας και ιδιαίτερα 
για κλοπή, υπεξαίρεση, απάτη, πλαστογραφία, απιστία, 
δωροδοκία, καταπίεση, απιστία περί την υπηρεσία, πα¬ 
ράβαση καθήκοντος, καθ’ υποτροπή συκοφαντική δυ- 
σφήμηση, καθώς και για οποιοδήποτε έγκλημα κατά της 
γενετήσιας ελευθερίας ή οικονομικής εκμετάλλευσης 
της γενετήσιας ζωής. 

στ. Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν απαλλαγεί νόμιμα από 
αυτές. 

ζ. Να διαθέτει κατάστημα, ιδιόκτητο ή μισθωμένο, λει¬ 
τουργικά κατάλληλο, το οποίο να πληροί τις προϋποθέ¬ 
σεις του παρόντος, για τη στέγαση του πρακτορείου. 

2. Δεν χορηγείται άδεια πρακτορείου στους : 
α. Μαθητές, σπουδαστές, στρατευμένους, υπαλλήλους 
του Δημόσιου και Ιδιωτικού Τομέα και συνταξιούχους. 

β. Ιπποπαραγωγούς, Ιδιοκτήτες ΔρομώνωνΊππων, Ανα¬ 
βάτες, Προπονητές και Ιπποκόμους. 

γ. Υπαλλήλους του Ο.Δ.Ι.Ε. και Φ.Ε.Ε. και όσους συμμε¬ 
τέχουν σε συμβούλια και επιτροπές που έχουν σχέση 
με τον Ο.Δ.Ι.Ε. και την Φ.Ε.Ε. 

δ. Συγγενείς πρώτου και δεύτερου βαθμού εξ αίμα¬ 
τος ή εξ αγχιστείας που εμπίπτουν στις προηγούμενες 
περιπτώσεις β' και γ'. 

ε. Στους πρώην πράκτορες Ο.Δ.Ι.Ε. που τους έχει αφαι- 
ρεθεί η άδεια για οποιονδήποτε λόγο. 

στ. Σε πρόσωπα τα οποία έχουν ήδη άδεια πρακτορεί¬ 
ου αμοιβαίου ιπποδρομιακού στοιχήματος, είτε ατομικά 
είτε ως μέλη ομόρρυθμης εταιρείας . 

3. Στις περιπτώσεις που ειδικά προβλέπονται στο 
άρθρο 5 του παρόντος είναι δυνατή η χορήγηση άδειας 
σε ομόρρυθμες εταιρείες. Οι προϋποθέσεις και τα κω¬ 
λύματα, των παραγράφων 1 και 2 του παρόντος άρθρου 
αντίστοιχα, πρέπει να συντρέχουν και στο πρόσωπο 
κάθε μέλους αδειοδοτούμενης ομόρρυθμης εταιρείας, 
όπως επίσης και στο πρόσωπο του προς ον η μετα¬ 
βίβαση, σε κάθε περίπτωση μεταβίβασης άδειας κατά 
τους όρους του παρόντος. 

Αρθρο 2 

Προδιαγραφές Πρακτορείου 

1. Τα τεχνικά και λειτουργικά χαρακτηριστικά, τα 
οποία πρέπει, κατ’ ελάχιστο, να συγκεντρώνουν τα 
καταστήματα στα οποία πρόκειται να διεξαχθούν οι 
δραστηριότητες του προηγουμένου άρθρου (Αμοιβαίο 
Ιπποδρομιακό Στοίχημα), καθώς και τα απαιτούμενα 
δικαιολογητικά, καθορίζονται, κάθε φορά, με εγκύκλιο 
του Προέδρου του Δ.Σ. και του Διευθύνοντος Συμβούλου 
του Οργανισμού ή των νομίμων αναπληρωτών τους, που 
εκδίδεται ύστερα από απόφαση του Δ.Σ. αυτού. 

2. Πέραν των λοιπών προϋποθέσεων, για τη χορήγηση 
άδειας ή την έγκριση μεταφοράς, τα καταστήματα στα 
οποία πρόκειται να στεγασθούν πρακτορεία πρέπει: 


α. Οσα βρίσκονται μέσα στα διοικητικά όρια της Νο¬ 
μαρχίας Αθηνών και Πειραιώς, Δυτικής και Ανατολικής 
Αττικής (εκτός από τα νησιά) και Δήμου Θεσσαλονίκης, 
να διαθέτουν ωφέλιμη ισόγεια επιφάνεια τουλάχιστον 
πενήντα (50) τ.μ. και να μην απέχουν από υφιστάμενα ήδη 
πρακτορεία λιγότερο από πεντακόσια (500) μέτρα. 

β. Σε όσα βρίσκονται εκτός των παραπάνω διοικητικών 
ορίων (“Πρακτορεία Περιφέρειας”), χορηγούνται άδειες 
ανάλογα με τον πληθυσμό του Δήμου και ειδικότερα 
για κάθε επόμενη άδεια πέραν της πρώτης θα πρέπει 
να αντιστοιχεί πληθυσμός τουλάχιστον οκτώ χιλιάδων 
(8.000) κατοίκων, πρέπει δε να διαθέτουν ωφέλιμη ισό¬ 
γεια επιφάνεια τουλάχιστον πενήντα (50) τ.μ. και να μην 
απέχουν από υφιστάμενα ήδη πρακτορεία λιγότερο από 
διακόσια (200) μέτρα. 

γ. Κατ’ εξαίρεση και χωρίς να επηρεάζεται η ισχύς 
των λοιπών προϋποθέσεων του παρόντος Κανονισμού, 
με απόφαση του Δ.Σ. του Οργανισμού, είναι δυνατό να 
χορηγούνται άδειες σε πρακτορεία: 

γ.α. Για την κατηγορία της ως άνω περίπτωσης .α. με 
ελάχιστη απόσταση διακόσια πενήντα (250) μέτρα από 
ήδη υφιστάμενα πρακτορεία, 

γ.β. Γ ια την κατηγορία της ως άνω περίπτωσης .β. με 
ελάχιστο όριο πληθυσμού 5.000 κατοίκων για έκδοση 
κάθε επόμενης άδειας μετά την πρώτη και με απόσταση 
τουλάχιστον εκατό (100) μέτρων από ήδη υφιστάμενα 
πρακτορεία. 

3. Το Δ.Σ. του Οργανισμού μπορεί να κάνει χρήση της 
ως άνω εξαίρεσης της παραγράφου 2.γ. του παρόντος 
άρθρου, στις περιπτώσεις που κατά την απόλυτη κρί¬ 
ση του, η περιοχή στην οποία πρόκειται να ιδρυθεί το 
πρακτορείο παρουσιάζει αυξημένη εμπορική κίνηση, στις 
περιπτώσεις κατά τις οποίες πρόκειται να χορηγηθεί 
η άδεια σε πρακτορείο στο οποίο ήδη έχει χορηγηθεί 
άδεια λειτουργίας από τον Ο.Π.Α.Π., καθώς επίσης και 
σε περιπτώσεις περιοχών εξαιρετικού ενδιαφέροντος 
για την Ο.Δ.Ι.Ε Α.Ε. όσον αφορά στην ανάπτυξη του 
δικτύου των πρακτορείων. 

4. Σε ειδικές περιπτώσεις κεντρικών περιοχών αστικών 
κέντρων με ιδιαίτερη εμπορικότητα είναι δυνατόν να 
χορηγούνται άδειες σε καταστήματα με ελάχιστη από¬ 
σταση εκατόν πενήντα (150) μέτρα από ήδη υφιστάμενα 
πρακτορεία. Οι περιοχές αυτές θα ορίζονται με απόφα¬ 
ση του Δ.Σ. του Οργανισμού με εξάμηνη τουλάχιστον 
ισχύ. Ο αριθμός των βάσει της παρούσας παραγράφου 
χορηγουμένων αδειών δεν θα υπερβαίνει κατά ποσοστό 
το είκοσι τοις εκατό (20%) επί του όλου αριθμού των 
αδειών που χορηγούνται ετησίως. 

Σε περίπτωση που δεν χρησιμοποιηθεί ή δεν εξαντλη¬ 
θεί η δυνατότητα της κατ' εξαίρεση χορήγησης αδειών 
σύμφωνα με τα παραπάνω, για τον υπολογισμό του ως 
άνω ποσοστού θα μεταφέρεται σε κάθε επόμενο έτος ο 
αντίστοιχος αριθμός του συνόλου των αδειών ως προς 
τις οποίες δεν έγινε χρήση. 

5. Η απόσταση από τα ήδη υφιστάμενα πρακτορεία 
υπολογίζεται ρυμοτομικά και όχι με ευθεία (νοητή) 
γραμμή. 

Ισόγεια, κατά την έννοια του παρόντος, νοούνται όσα 
σύμφωνα με τις οικείες πολεοδομικές διατάξεις έχουν 
χαρακτηρισθεί ως τέτοια. 

Από την υποχρέωση ισόγειας επιφάνειας, χωρίς να 
επηρεάζεται το ελάχιστο όριο τετραγωνικών μέτρων, 
εξαιρούνται καταστήματα που βρίσκονται σε κτιριακά 

συγκροτήματα χαρακτηρισμένα και λειτουργούντα ως 
εμπορικά κέντρα. 

Ειδικά για τα καταστήματα που βρίσκονται σε νησιά 
το ελάχιστο όριο ωφέλιμης ισόγειας επιφάνειας ορίζε¬ 
ται σε τριάντα (30) τετραγωνικά μέτρα. 

Τα πληθυσμιακά στοιχεία υπολογίζονται πάντοτε ανά 
Δήμο, με βάση τα επίσημα στοιχεία της τελευταίας 
εθνικής απογραφής. 

6. Για την εξακρίβωση της καταλληλότητας των πρα¬ 
κτορείων για τη χορήγηση άδειας ή και την έγκριση 
μεταφοράς, γίνεται έλεγχος από ειδική επιτροπή του 
Οργανισμού, η οποία και συντάσσει σχετική έκθεση. Οι 
αρμοδιότητες, οι υποχρεώσεις, η σύνθεση και η θητεία 
της Επιτροπής καθορίζονται με κοινή απόφαση του Προ¬ 
έδρου του Δ.Σ. και του Διευθύνοντος Συμβούλου του 
Οργανισμού ή των νομίμων αναπληρωτών τους. 

Άρθρο 3 

Λειτουργία - εξοπλισμός 

1. Το Πρακτορείο λειτουργεί υπό τη διεύθυνση και την 
ευθύνη του Πράκτορα (αδειούχου) ή προκειμένου περί 
εταιρείας του διαχειριστή αυτής, και με την αυτοπρό¬ 
σωπη παρουσία του, εκτός από περιπτώσεις αιτιολογη¬ 
μένης έκτακτης προσωρινής απουσίας του. 

2. Η διεξαγωγή του Αμοιβαίου Ιπποδρομιακού Στοι¬ 
χήματος γίνεται με τη χρήση σύγχρονου ηλεκτρονικού 
εξοπλισμού σύμφωνα με τις προδιαγραφές που ορίζει 
ο Οργανισμός, μέσω της εκάστοτε απαιτούμενης τηλε¬ 
πικοινωνιακής υποδομής. 

Ο πράκτορας υποχρεούται να διαθέτει και να διατηρεί 
με δαπάνες του σε πλήρη λειτουργία και σε άριστη κα¬ 
τάσταση, τον απαραίτητο εξοπλισμό για την απρόσκο¬ 
πτη διεξαγωγή του Α.Ι.Σ. ή οποιουδήποτε άλλου στοιχή¬ 
ματος ή παιγνίου διοργανωθεί από τον Οργανισμό στο 
μέλλον, όσο διαρκεί η σύμβασή του με τον Οργανισμό, 
σύμφωνα με το παρόν, τις εκάστοτε εγκυκλίους και τις 
αποφάσεις του Δ.Σ. του Οργανισμού. 

3. Η χρήση του λογισμικού προγράμματος αφορά ένα 
και μοναδικό Πρακτορείο, για το οποίο χορηγείται η 
άδεια. Απαγορεύεται απολύτως η εκμίσθωση, υπεκμί- 
σθωση ή με οιονδήποτε τρόπο παραχώρηση χρήσης, η 
δημιουργία αντιγράφων αυτού καθώς και του βιβλίου 
οδηγιών. 

4. Απαγορεύεται η επέμβαση με οποιοδήποτε τρόπο 
ή μέθοδο στο λογισμικό και στα στοιχεία που αυτό 
παράγει. Οποιαδήποτε τέτοια επέμβαση καθιστά όλα 
τα στοιχεία που παρήχθησαν άκυρα, συνεπάγεται την 
οριστική αφαίρεση της άδειας λειτουργίας του Πρακτο¬ 
ρείου και οποιαδήποτε ζημιά ή απαίτηση τρίτων για τον 
λόγο αυτό, βαρύνει αποκλειστικά τον πράκτορα. 

Σ’ αυτή τη περίπτωση, εκτός από τις ποινικές ευθύνες 
του πράκτορα, ο Οργανισμός δικαιούται να αξιώσει την 
αποκατάσταση κάθε θετικής ή αποθετικής ζημιάς του. 

5. Ο πράκτορας υποχρεούται να μην επιτρέπει τη χρή¬ 
ση του εξοπλισμού και του λογισμικού από αναρμόδια 
άτομα ούτε την εκτέλεση προγραμμάτων των οποίων 
δεν γνωρίζει τη λειτουργία ή την προέλευσή τους ή η 
απόκτησή τους δεν είναι νόμιμη. 

6. Ο πράκτορας Αμοιβαίου Ιπποδρομιακού Στοιχήμα¬ 
τος είναι υποχρεωμένος να καλύπτει το εξήντα τοις 
εκατό (60%) τουλάχιστον της όλης διαφημιστικής προ¬ 
βολής στο κατάστημά του με τη διαφημιστική προβολή 
του Ο.Δ.Ι.Ε., ποσοστό που ορίζεται στο σαράντα τοις 


εκατό (40%) σε περίπτωση που διατηρεί παράλληλα 
και άδεια λειτουργίας τού Ο.Π.Α.Π.. 

7. Ο πράκτορας είναι υποχρεωμένος να εκπληρώνει 
με συνέπεια τις οικονομικές του υποχρεώσεις προς τον 
Οργανισμό παρέχοντας σ’ αυτόν πραγματικά στοιχεία 
και όχι ψευδή ή αλλοιωμένα. Οι διαδικασίες και ο χρό¬ 
νος εκπλήρωσης των προαναφερομένων υποχρεώσεων, 
καθορίζονται με κοινή εγκύκλιο του Προέδρου του Δ.Σ. 
και του Διευθύνοντος Συμβούλου του Οργανισμού ή των 
νομίμων αναπληρωτών τους, που εκδίδεται ύστερα από 
απόφαση του Δ.Σ. αυτού. 

8. Ο πράκτορας φέρει στο ακέραιο την ευθύνη για 
τα κερδισμένα δελτία που εκδίδει και εξαργυρώνει στο 
Πρακτορείο του. 

9. Με κοινές εγκυκλίους του Προέδρου του Δ.Σ. και 
του Διευθύνοντος Συμβούλου τα του Οργανισμού ή των 
νομίμων αναπληρωτών τους καθορίζονται: 

α. Οι υποχρεώσεις του πράκτορα πριν, κατά την διάρ¬ 
κεια και μετά τις ιπποδρομιακές συγκεντρώσεις. 

β. Οι λεπτομέρειες που αφορούν θέματα σχετικά με 
την τηλεπικοινωνιακή υποδομή του πρακτορείου και τη 
σύνδεσή του με τον Ηλεκτρονικό Συγκεντρωτή Αμοιβαί¬ 
ου Ιπποδρομιακού Στοιχήματος. 

γ. Οι λεπτομέρειες για την παροχή δυνατότητας με¬ 
τάδοσης των δεδομένων του στοιχήματος σε όλα τα 
πρακτορεία. 

10. Ο Πράκτορας οφείλει να εφαρμόζει αμέσως και με 
ακρίβεια τις εγκυκλίους και μηνύματα του Οργανισμού 
από τη διαβίβασή τους στο πρακτορείο. 

Σε κάθε περίπτωση τα δύο μέρη οφείλουν με καλή 
πίστη να συνεισφέρουν όσο μπορούν περισσότερο στην 
ομαλή διεξαγωγή του Αμοιβαίου Ιπποδρομιακού Στοι¬ 
χήματος στις συνθήκες διεξαγωγής του, εφόσον αυ¬ 
τονόητα αναγνωρίζουν και αποδέχονται πλήρως τους 
κανόνες λειτουργίας αυτού. 

11. Ο πράκτορας δικαιούται να διαθέτει στο πρακτο¬ 
ρείο του όλα τα παιχνίδια και λαχεία που διατίθενται, 
διεξάγονται ή εποπτεύονται από το ελληνικό δημόσιο 
ή φορείς του ευρύτερου δημόσιου τομέα, καθώς επίσης 
να διενεργεί την εξόφληση λογαριασμών εταιρειών πα¬ 
ροχής υπηρεσιών κοινής ωφέλειας. 

12. Η λειτουργία του Πρακτορείου καλύπτεται, έναντι 
του Οργανισμού, ως προς την τήρηση των εκ του νόμου 
και των συμβατικών υποχρεώσεων του Πράκτορα και 
ιδίως της εξόφλησης των οικονομικών υποχρεώσεων 
αυτού, από εγγύηση. 

Με απόφαση του Δ.Σ. του Οργανισμού, καθορίζονται 
το ύψος και η μορφή της εγγύησης την οποία υποχρε- 
ούνται να καταθέτουν, ατομικά μεν οι πράκτορες, εάν 
δεν είναι μέλη του σωματείου πρακτόρων, καθώς και 
τα της κοινής εγγυήσεως, την οποία υποχρεούται να 
καταθέσει το σωματείο των πρακτόρων, προς κάλυψη 
των μελών του συνολικά, και για τα οποία καταργούνται 
οι ατομικές εγγυητικές επιστολές. 

Σε περίπτωση οφειλής πράκτορα, που καλύπτεται από 
την κοινή εγγύηση, ο Οργανισμός δικαιούται να ανα- 
λάβει το ποσό τούτο από την κοινή εγγύηση, ενημερώ¬ 
νοντας αμέσως προς τούτο τους ενδιαφερομένους, το 
δε σωματείο, αντίστοιχα, υποχρεούται να συμπληρώσει 
αμέσως το σχετικό ποσό, ώστε το συνολικό ύψος της 
εγγυήσεως να παραμένει αμετάβλητο. 

Τόσο το ποσό των ατομικών εγγυήσεων όσο και αυτό 
της κοινής δεν συμψηφίζονται με οποιαδήποτε απαίτηση 

είτε των πρακτόρων ατομικά είτε και του σωματείου 
κατά του Οργανισμού. 

Με ειδική σύμβαση που υπογράφεται μεταξύ του Ορ¬ 
γανισμού και του σωματείου πρακτόρων, ρυθμίζονται 
οι λεπτομέρειες εφαρμογής των παραπάνω. 

13. Σε περίπτωση σύστασης ομόρρυθμης εταιρείας για 
τη λειτουργία του πρακτορείου, έκαστος των εταίρων 
ευθύνεται πλήρως έναντι του Οργανισμού ατομικώς και 
εις ολόκληρον για κάθε υποχρέωση, οικονομική ή μη, 
που προκύπτει από το παρόν και την οικεία σύμβαση 
ότι βαρύνει τον πράκτορα, τα δε εταιρικά μερίδια είναι 
μη μεταβιβάσιμα, εκτός από τις περιπτώσεις που στον 
παρόντα Κανονισμό ορίζεται διαφορετικά. 

14. Απαγορεύεται η απασχόληση στο Πρακτορείο οποι- 
ουδήποτε άλλου προσώπου εκτός του ή της συζύγου, 
των τέκνων, των γονέων και αδελφών του πράκτορα και 
όσων έχουν υπαλληλική σχέση με αυτόν, αποδεικνυό- 
μενη από το ασφαλιστικό βιβλιάριο του ΙΚΑ. 

15. Ο πράκτορας είναι υποχρεωμένος να έχει αναρ- 
τημένη την άδεια του πρακτορείου του σε εμφανές 
σημείο του καταστήματος του καθώς και κατάσταση 
του απασχολουμένου προσωπικού, νόμιμα θεωρημένη 
από την αρμόδια αρχή. 

16. Για τις πράξεις, ενέργειες και παραλείψεις όσων 
απασχολούνται στο πρακτορείο υπεύθυνος έναντι του 
Οργανισμού είναι προσωπικά ο πράκτορας και σε περί¬ 
πτωση ομόρρυθμης εταιρείας όλοι οι εταίροι από κοινού 
και εις ολόκληρο. 

17. Επίσης ο πράκτορας και το από αυτόν απασχολού¬ 
μενο με οποιοδήποτε τρόπο προσωπικό, είναι υποχρε¬ 
ωμένοι να συμπεριφέρονται και να ενεργούν με τρόπο 
που να διασφαλίζεται η καλή φήμη και αξιοπιστία του 
Οργανισμού στις συναλλαγές, καθώς και η αξιοπιστία 
του ιπποδρομιακού στοιχήματος. 

Αρθρο 4 

Μεταφορά πρακτορείου 

1. Η μεταφορά και λειτουργία πρακτορείου σε άλλο 
χώρο από αυτόν που χορηγήθηκε η σχετική άδεια, επι¬ 
τρέπεται, με απόφαση του Δ.Σ. του Οργανισμού και 
κατά την απόλυτη κρίση αυτού, μετά από αίτηση του 
ενδιαφερομένου. 

2. Η αίτηση πρέπει να εκθέτει με σαφήνεια τους λό¬ 
γους της μεταφοράς και να συνοδεύεται από κάθε πρό¬ 
σφορο αποδεικτικό στοιχείο, είναι δε σε κάθε περίπτω¬ 
ση απαράδεκτη εάν δεν έχει παρέλθει χρονικό διάστημα 
τουλάχιστον δύο (2) ετών συνεχούς λειτουργίας του 
πρακτορείου στη διεύθυνση ισχύος της άδειας. 

3. Δεν επιτρέπεται η μεταφορά του Πρακτορείου σε 
άλλο δήμο από αυτόν που χορηγήθηκε η άδεια, εκτός 
εάν η μεταφορά γίνεται από δήμους της Νομαρχίας 
Αθηνών-Πειραιώς προς την Επαρχία και εφόσον αυτή 
εξυπηρετεί τον επιχειρηματικό και επιχειρησιακό σχε¬ 
δίασμά του Οργανισμού. 

Αρθρο 5 

Μεταβίβαση άδειας 

1. Η άδεια είναι προσωπική και απαγορεύεται η με 
οποιοδήποτε άμεσο ή έμμεσο τρόπο μερική ή ολική 
μεταβίβαση, εκχώρηση ή παραχώρησή της σε άλλο πρό¬ 
σωπο, εκτός από τις περιπτώσεις που στον παρόντα 
Κανονισμό ορίζεται διαφορετικά. 


2. Κατ’ εξαίρεση επιτρέπεται η μεταβίβαση άδειας 
πρακτορείου στις ακόλουθες περιπτώσεις: 

α). Η μεταβίβαση άδειας πρακτορείου επιτρέπεται 
σε περίπτωση συνταξιοδότησης ή θανάτου του πρά¬ 
κτορα ή ανήκεστου βλάβης της υγείας του, η οποία θα 
πιστοποιείται αρμοδίως από τον οικείο ασφαλιστικό 
φορέα ή άλλο δημόσιο όργανο, προς τον ή την σύζυγο 
ή στα τέκνα του πράκτορα, με απόφαση του Δ.Σ. του 
Οργανισμού και κατά την απόλυτη κρίση αυτού, ύστερα 
από αίτηση των ενδιαφερομένων, συνοδευόμενη από τα 
σχετικά αποδεικτικά στοιχεία. 

Στις περιπτώσεις μεταβίβασης της άδειας κατά την 
παρούσα διάταξη, η άδεια χορηγείται μετά από υπό¬ 
δειξη του πράκτορα στα αμέσως παραπάνω πρόσωπα, 
εφ’ όσον φυσικά αυτά πληρούν τις προϋποθέσεις του 
άρθρου 1 του παρόντος. Εάν οι δικαιούχοι είναι περισ¬ 
σότεροι του ενός, η άδεια μεταβιβάζεται σε ομόρρυθμη 
εταιρεία που συστήνουν μεταξύ τους και με τον όρο ότι 
τα εταιρικά μερίδια είναι αμεταβίβαστα προς τρίτους. 

β). Ο Οργανισμός, με απόφαση του Δ.Σ. αυτού και 
κατά την απόλυτη κρίση του, ύστερα από αίτηση των 
ενδιαφερομένων συνοδευόμενη από τα σχετικά απο¬ 
δεικτικά στοιχεία, δύναται να επιτρέψει σε Πράκτορα 
που λειτουργεί το Πρακτορείο συνεχώς και αδιαλεί- 
πτως τουλάχιστον είκοσι (20) χρόνια, στην περίπτωση 
συνταξιοδότησής του, να μεταβιβάσει την άδεια, τον 
εξοπλισμό και την εν γένει υποδομή του Πρακτορείου 
του σε ένα (1) φυσικό πρόσωπο της έγκρισης του Ορ¬ 
γανισμού, το οποίο πρέπει να πληροί τις προϋποθέσεις 
του άρθρου 1 του παρόντος. 

Στις περιπτώσεις μεταβίβασης άδειας κατά την πα¬ 
ρούσα διάταξη δεν επιτρέπεται η χορήγηση νέας άδειας 
ούτε η κατοχή μεριδίου σε ομόρρυθμη εταιρεία εκμε¬ 
τάλλευσης πρακτορείου, στον πράκτορα που μεταβί¬ 
βασε την άδειά του ή σε συγγενικό του πρόσωπο μέχρι 
δευτέρου (β') βαθμού. 

γ). Ο πράκτορας δικαιούται μετά τη συμπλήρωση δέκα 
(10) ετών συνεχούς λειτουργίας του πρακτορείου του, 
μετά προηγούμενη έγκριση του Δ.Σ. του Οργανισμού 
που χορηγείται κατά την απόλυτη κρίση αυτού, να συ¬ 
στήσει ομόρρυθμη εταιρεία με τρίτο ή τρίτα πρόσωπα 
και με αποκλειστικό σκοπό αυτής την εκμετάλλευση 
της συγκεκριμένης επιχείρησης, υπό τον όρο ότι το 
ποσοστό συμμετοχής του πράκτορα σε αυτήν δεν θα 
είναι μικρότερο από εξήντα τοις εκατό (60%), ότι στο 
πρόσωπο κάθε εταίρου θα πληρούνται όλες ανεξαιρέ¬ 
τως οι προϋποθέσεις του άρθρου 1 του παρόντος και 
ότι αυτοί δε θα έχουν ήδη άδεια πρακτορείου αμοιβαίου 
ιπποδρομιακού στοιχήματος είτε ατομικά είτε ως μέλη 
ομόρρυθμης εταιρείας. 

Στις περιπτώσεις αυτές δεν επιτρέπεται η με οποι- 
ονδήποτε τρόπο συμμετοχή των ιδίων προσώπων σε 
άλλη εταιρεία εκμετάλλευσης πρακτορείου ούτε η χο¬ 
ρήγηση σε αυτά άλλης άδειας πρακτορείου ιπποδρο- 
μιακού στοιχήματος. Η παράβαση του όρου αυτού έχει 
ως συνέπεια την υποχρεωτική αφαίρεση της άδειας, με 
απόφαση του Δ.Σ. του Οργανισμού. 

Σε περίπτωση λύσης της εταιρείας, η άδεια λειτουρ¬ 
γίας επανέρχεται στο πρόσωπο του πράκτορα (αρχικώς 
αδειούχου). 

3. Οι δυνατότητες μεταβίβασης άδειας που προβλέ- 
πονται στις περιπτώσεις (α') και (β') της προηγουμένης 
παραγράφου του παρόντος άρθρου ισχύουν και για το 

μερίδιο συμμετοχής σε ομόρρυθμη εταιρεία εκμετάλ¬ 
λευσης πρακτορείου. 

Αρθρο 6 

Επιθεώρηση - Αναστολή λειτουργίας - 
Αφαίρεση άδειας 

1. Ο Οργανισμός με όργανά του ελέγχει, με οποιοδή- 
ποτε τρόπο κρίνει πρόσφορο, την λειτουργία του πρα¬ 
κτορείου, τη συμμόρφωση προς τα οριζόμενα από τους 
Κανονισμούς, τις οικείες εγκυκλίους και την τήρηση 
των συμβατικών υποχρεώσεων, με τακτικές ή έκτακτες 
επιθεωρήσεις. 

Ο Πράκτορας οφείλει να συνεργάζεται με τους επι¬ 
θεωρητές, να τους παρέχει κάθε ζητούμενο στοιχείο 
και να διευκολύνει το έργο τους. 

Η επιθεώρηση δικαιούται να παρακολουθεί περιοδικά 
την κίνηση των πωλήσεων του Πρακτορείου, αν αυτές 
ανταποκρίνονται στις εντολές που του δίνονται, καθώς 
επίσης τη συμπεριφορά προς το κοινό και την ευπρε¬ 
πή και σύμφωνη με τις οικείες εγκυκλίους και οδηγίες 
εμφάνιση του καταστήματος. 

Για την επιθεώρηση συντάσσεται αμέσως έκθεση προς 
τον Διευθύνοντα Σύμβουλο του Οργανισμού ή τον νόμι¬ 
μο αναπληρωτή του, με την οποία προτείνονται βάσει 
των διαπιστώσεών της ανάλογα μέτρα ή και κυρώσεις 
(έγγραφη επίπληξη, αναστολή λειτουργίας, αφαίρεση 
αδείας) για τη μη συμμόρφωση του Πράκτορα προς τις 
εν γένει υποχρεώσεις του. 

2. Η λειτουργία του Πρακτορείου μπορεί να αναστέλ¬ 
λεται για εύλογο χρόνο, που δεν μπορεί να υπερβαί¬ 
νει τους έξι (6) μήνες, μετά από γραπτή αίτηση του 
πράκτορα και έγκριση του Δ.Σ. του Οργανισμού κατά 
την απόλυτη κρίση του και εφόσον υπάρχει σπουδαίος 
λόγος γί αυτήν. Με τους ίδιους όρους, σε εξαιρετι¬ 
κές περιπτώσεις, είναι δυνατή η παράταση για χρονικό 
διάστημα που δεν μπορεί να υπερβαίνει τους έξι (6) 
μήνες. Σε περίπτωση μη άμεσης επαναλειτουργίας του 
πρακτορείου μετά τη λήξη της αναστολής, αφαιρείται 
αυτοδικαίως η άδεια αυτού. 

3. Το Διοικητικό Συμβούλιο του Οργανισμού δύνα- 
ται με απόφασή του να αφαιρεί την άδεια λειτουργίας 
του πρακτορείου σε περίπτωση παράβασης οποιοσδή¬ 
ποτε όρου λειτουργίας του Αμοιβαίου Στοιχήματος. Η 
αφαίρεση της άδειας είναι υποχρεωτική σε περίπτωση 
αμετάκλητης καταδίκης του πράκτορα για οποιοδήποτε 
αδίκημα του άρθρου 1 παρ. 1 στοιχ. ε του παρόντος. 
Επίσης το Δ.Σ. του Οργανισμού μπορεί να αφαιρεί την 
άδεια λειτουργίας του πρακτορείου σε περίπτωση που 
ο πράκτορας δεν εκδηλώσει ενδιαφέρον για λειτουργία 
του πρακτορείου δύο (2) μήνες μετά τη χορήγηση της 
άδειας, καθώς και σε περίπτωση παράβασης ουσιώδους 
όρου της σύμβασης παροχής άδειας λειτουργίας του 
πρακτορείου. Η απόφαση αφαίρεσης αδείας γνωστοποι¬ 
είται στον πράκτορα με μονομερή δήλωση - καταγγελία 
του Προέδρου του Δ.Σ. του Οργανισμού προς αυτόν. 

4. Απαγορεύεται η διενέργεια παράνομου ιπποδρο- 
μιακού Στοιχήματος από τον πράκτορα. Ο πράκτορας 
ευθύνεται για τη διενέργεια παράνομου ιπποδρομιακού 
στοιχήματος μέσα στο πρακτορείο του. Οι παραβάτες 
εκτός από την αφαίρεση της άδειας λειτουργίας, διώ¬ 
κονται σύμφωνα με τις ισχύουσες ποινικές διατάξεις. 

Σε περίπτωση άσκησης ποινικής δίωξης κατά του προ¬ 
σώπου του πράκτορα, για αδίκημα που σχετίζεται με τη 


διενέργεια παρανόμου στοιχήματος, αναστέλλεται υπο¬ 
χρεωτικά η λειτουργία του πρακτορείου, με κοινή πράξη 
του Προέδρου του Δ.Σ. και του Διευθύνοντος Συμβούλου 
του Οργανισμού ή των νομίμων αναπληρωτών τους. Στις 
περιπτώσεις αυτές δεν επιτρέπεται η για οιονδήποτε 
λόγο μεταβίβαση της άδειας του πρακτορείου ούτε η 
σύσταση ομόρρυθμης εταιρείας εκμετάλλευσης αυτού. 
Η επαναλειτουργία του πρακτορείου είναι δυνατή μόνο 
μετά την τελεσίδικη απαλλαγή του πράκτορα ενώ σε 
περίπτωση αμετάκλητης καταδίκης του αφαιρείται η 
άδεια λειτουργίας του πρακτορείου, με απόφαση του 
Δ.Σ. του Οργανισμού. 

5. Ο πράκτορας υποχρεούται να συμμορφώνεται και 
να εφαρμόζει τους κανόνες λειτουργίας του Αμοιβαίου 
Ιπποδρομιακού Στοιχήματος, όπως αυτοί εκάστοτε ισχύ¬ 
ουν, και του παρόντος Κανονισμού. Άρνηση συνεργασίας 
ή παροχής πληροφοριών και στοιχείων από τον πράκτο¬ 
ρα ή τους προστηθέντες του συνιστά λόγο καταγγελίας 
της σύμβασης λειτουργίας του πρακτορείου.. 

6. Με κοινή Πράξη του Προέδρου του Δ.Σ. και του 
Διευθύνοντος Συμβούλου του Οργανισμού ή των νο¬ 
μίμων αναπληρωτών τους είναι δυνατό να διακοπεί η 
λειτουργία του πρακτορείου, σε κάθε περίπτωση μη 
εμπρόθεσμης εξόφλησης οφειλής του πράκτορα προς 
αυτόν και μέχρι την ολοσχερή εξόφληση. 

7. Μετά τη συμπλήρωση ενός έτους λειτουργίας κάθε 
πρακτορείου είναι υποχρεωτική η πραγματοποίηση (πώ¬ 
ληση) ιπποδρομιακού στοιχήματος τουλάχιστον δύο 
χιλιάδων (2.000) Ευρώ ανά ιπποδρομιακή συγκέντρωση 
(ημέρα). 

Σε περίπτωση κατά την οποία το πραγματοποιού¬ 
μενο στοίχημα στη διάρκεια ενός τριμήνου συνεχούς 
λειτουργίας του πρακτορείου υπολείπεται κατά μέσο 
όρο του παραπάνω (ή του εκάστοτε οριζόμενου) ελά¬ 
χιστου ποσού, με κοινή πράξη του Προέδρου του Δ.Σ. 
και του Διευθύνοντος Συμβούλου του Οργανισμού ή 
των νομίμων αναπληρωτών τους δύναται να διακοπεί η 
λειτουργία του πρακτορείου και να εισαχθεί περαιτέρω 
το θέμα στο Δ.Σ. αυτής, το οποίο αποφασίζει για την 
αφαίρεση της άδειας. 

Με απόφαση του Δ.Σ. του Οργανισμού δύναται να 
αναπροσαρμόζεται το παραπάνω όριο, λαμβανομένων 
υπόψιν των αντικειμενικών δεδομένων (λ.χ. αύξηση τι¬ 
μαρίθμου, επίπεδα ιπποδρομιακού στοιχήματος, επιχει¬ 
ρησιακός σχεδιασμός κλπ). 

10. Οι πράκτορες, προκειμένου για την τήρηση των 
διατάξεων του παρόντος, υποχρεούνται κάθε δύο (2) 
έτη, μετά σχετική πρόσκληση του Προέδρου του Δ.Σ. 
και του Διευθύνοντος Συμβούλου του Οργανισμού ή των 
νομίμων αναπληρωτών τους, να προσκομίζουν στην αρ¬ 
μόδια υπηρεσία του Οργανισμού (Τμήμα Πρακτορείων) 
αντίγραφο Ποινικού Μητρώου. 

Αρθρο 7 
Κυρώσεις 

1. Η παραβίαση ή πλημμελής εφαρμογή των διατά¬ 
ξεων των Κανονισμών Λειτουργίας Στοιχήματος και 
Πρακτορείων, των εγκυκλίων, διαταγών και οδηγιών 
του Οργανισμού που αναφέρονται στις υποχρεώσεις 
του πράκτορα, μπορούν να επιφέρουν, ανάλογα με τη 
βαρύτητα της παράβασης, τις παρακάτω κυρώσεις: 

α. έγγραφη επίπληξη, που επιβάλλεται από τον Διευ- 
θύνοντα Σύμβουλο του Οργανισμού ή τον νόμιμο ανα- 

πληρωτή του, η οποία μπορεί να συνοδεύεται και με 
επιβολή προστίμου μέχρι χίλια (1.000,00) Ευρώ. 

β. προσωρινή αναστολή λειτουργίας του πρακτορείου 
μέχρι δέκα (10) ιπποδρομιακές συγκεντρώσεις, με κοινή 
απόφαση του Προέδρου του Δ.Σ. και του Διευθύνοντος 
Συμβούλου του Οργανισμού ή των νομίμων αναπληρω¬ 
τών τους και 

γ. οριστική αφαίρεση της άδειας λειτουργίας του πρα¬ 
κτορείου, με απόφαση του Δ.Σ. του Οργανισμού. 

2. Για την επιβολή ποινής είναι απαραίτητη η προη¬ 
γούμενη έγγραφη κλήση προς τον πράκτορα για την 
παροχή των αναγκαίων από μέρους του εξηγήσεων, οι 
οποίες υποβάλλονται εγγράφως μέσα σε πέντε (5) ημέ¬ 
ρες. Η μη εμπρόθεσμη παροχή εξηγήσεων δεν κωλύει 
την πρόοδο της διαδικασίας λογιζόμενη ως παραίτηση 
από το σχετικό δικαίωμα. 

3. Σε κάθε περίπτωση παράβασης που μπορεί να επι¬ 
σύρει προσωρινή αναστολή λειτουργίας ή αφαίρεση 
της άδειας του πρακτορείου, είναι δυνατόν μέχρι τη 
λήψη της οριστικής απόφασης, με αιτιολογημένη κοινή 
απόφαση του Προέδρου του Δ.Σ. και του Διευθύνοντος 
Συμβούλου του Οργανισμού ή των νομίμων αναπληρω¬ 
τών τους, να διακοπεί η λειτουργία του πρακτορείου, 
προκειμένου για τη διασφάλιση των συμφερόντων του 
Οργανισμού και των φιλίππων και για τη διαφύλαξη της 
αξιοπιστίας του ιπποδρομιακού στοιχήματος. 

4. Με κοινή εγκύκλιο του Προέδρου του Δ.Σ. και του 
Διευθύνοντος Συμβούλου του Οργανισμού ή των νομί¬ 
μων αναπληρωτών τους καθορίζονται οι υπηρεσιακές 
διαδικασίες, βάσει των οποίων θα γίνεται η επιβολή των 
παραπάνω κυρώσεων για τα ανάλογα παραπτώματα. 

5. Το χρηματικό ποσό των προστίμων που τυχόν 
επιβάλλονται κατά τα προβλεπόμενα στο παρόν θα 
αποδίδονται στο τέλος εκάστου έτους προστιθέμενα 
στο ποσό της κοινής εγγύησης του σωματείου των 
πρακτόρων (του άρθρου 3 § 12 του παρόντος). 

Άρθρο 8 

Τελικές και Μεταβατικές Διατάξεις 

1. Τα πρακτορεία που λειτουργούν σήμερα θεωρείται 
ότι κατέχουν την άδεια πρακτόρευσης Αμοιβαίου Ιππο- 
δρομιακού Στοιχήματος. 

2. Οιαδήποτε αίτηση προς την Ο.Δ.Ι.Ε. Α.Ε. κατά τους 
όρους του παρόντος (όπως λ.χ. για χορήγηση άδειας, 
έγκριση μεταφοράς ή μεταβίβασης άδειας ή σύστασης 
εταιρείας), απόκειται στην απόλυτη κρίση των οργάνων 
αυτής, με βάση τον επιχειρησιακό και επιχειρηματικό 
σχεδίασμά της, και δεν δύναται να θεωρηθεί ότι γεννά- 
ται οποιοδήποτε δικαίωμα αποζημίωσης του αιτούντος, 
σε περίπτωση μη αποδοχής της. 

3. Από τη θέση σε ισχύ του παρόντος και μέσα σε 
αποκλειστική προθεσμία ενός (1) μηνός δύναται κάθε 
ενδιαφερόμενος πράκτορας αμοιβαίου ιπποδρομιακού 
στοιχήματος να καταθέσει αίτηση μεταφοράς του πρα¬ 
κτορείου του, ως προς την οποία θα αποφασίσει κατά 
την απόλυτη κρίση του το Δ.Σ. της Ο.Δ.Ι.Ε. Α.Ε., ακόμη 
και κατά παρέκκλιση των όρων του παρόντος. 

4. Η παρούσα απόφαση ισχύει από τη δημοσίευσή 
της και ταυτόχρονα παύει να ισχύει κάθε προηγούμενη 
σχετική απόφαση. 

5. Από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαΐου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

Αριθμ. 7840 (2) 

Τροποποίηση της συστατικής πράξης του νομικού προ¬ 
σώπου με την επωνυμία «ΦΙΛΑΡΜΟΝΙΚΗ ΤΕΡΠΝΗΣ» 
Δήμου Νιγρίτας Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ/τος 410/1995. 

2. Την υπ’ αριθμ. 5631/26.7.2000 απόφασή μας Ορισμός 
εισηγητών και μεταβίβαση εξουσίας υπογραφής «Με 
εντολή Γ ενικού γραμματέα». 

3. Την υπ’ αριθμ. ΕΣ/23233/16.10.1987 (ΦΕΚ 602/τ.Β') από¬ 
φαση του Νομάρχη Σερρών με την οποία συστήθηκε 
νομικό πρόσωπο δημοσίου δικαίου με την επωνυμία 
«Φιλαρμονική Κοινότητας Τερπνής» στην πρώην Κοινό¬ 
τητα Τερπνής η οποία με τις διατάξεις του άρθρου 1 του 
ν. 2539/1997 συνενώθηκε στο Δήμο Νιγρίτας και αποτε¬ 
λεί Δημοτικό Διαμέρισμα του εν λόγω Δήμου. 

4. Την υπ’ αριθμ. 130/2006 απόφαση του Δημοτικού 
Συμβουλίου Νιγρίτας που αναφέρεται στην τροποποίη¬ 
ση της συστατικής πράξης του ανωτέρω Ν.Π. με σκοπό 
την αύξηση της ετήσιας εισφοράς του Δήμου. 

5. Το γεγονός ότι από τις διατάξεις της παρούσης 
προκαλείται δαπάνη σε βάρος του προϋπολογισμού 
του Δήμου, αποφασίζουμε: 

Α. Τροποποιούμε την υπ’ αριθμ. ΕΣ/23233/16.10.1987 
απόφαση του Νομάρχη Σερρών ως προς το άρθρο 3 
παρ. α' αυτής ως εξής: 

3. α) Η ετήσια επιχορήγηση του Δήμου Νιγρίτας κα¬ 
θορίζεται στο ποσό των 35.000,00 ευρώ. 

Β. Από τις διατάξεις της απόφασης αυτής προκαλείται 
δαπάνη ύψους 35.000,00 ευρώ σε βάρος του προϋπο¬ 
λογισμού του Δήμου Νιγρίτας για το έτος 2006 και 
για κάθε ένα από τα επόμενα οικονομικά έτη. Για την 
αντιμετώπισή της εν λόγω δαπάνης έχει γίνει εγγραφή 
αντίστοιχης πίστωσης στον ΚΑ.00.6715.05 του προϋπο¬ 
λογισμού του Δήμου Νιγρίτας, με τίτλο «Επιχορήγηση 
ΦΙΛΑΡΜΟΝΙΚΗΣ ΤΕΡΠΝΗΣ». 

Κατά τα λοιπά ισχύει η υπ’ αριθμ. ΕΣ/23233/16.10.1987 
απόφαση του Νομάρχη Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 16 Μαΐου 2006 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

(3) 

Απόκτηση της Ελληνικής Ιθαγένειας από τον ομογε¬ 
νή Μπαλαμπάνοβ Τάκη του Μυρώθεου και της Αϊ- 
γκανούς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 4096/5.5.2006 απόφαση του Γ ενικού 

Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 

21.5.2004 αίτηση του ομογενούς Μπαλαμπάνοβ Τάκη 
του Μυρώθεου και της Αϊγκανούς, περί απόκτησης της 
Ελληνικής Ιθαγένειας καθώς και τον εξελληνισμό του 
επωνύμου του από Μπαλαμπάνωβ σε Μπαλαμπανίδης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(4) 

Απόκτηση της Ελληνικής Ιθαγένειας από την Ομογενή 
ΓΚΑΜΓΚΕΜΠΕΛΙ ΜΑΡΙΑ (ΘΑΜΟΕΒΕϋ ΜΑΒΙΑ), σύζυ¬ 
γος ΓΚΑΜΓΚΕΜΠΕΛΙ ΒΛΑΔΗΜΙΡΟΥ, το γένος ΚΑΡΑ- 
ΚΑΛΟΒ ΝΤΕΜΙΑΝ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 4052/5.5.2006 απόφαση του Γενικού 
Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 

8.12.2004 αίτηση της ομογενούς ΓΚΑΜΓΚΕΜΠΕΛΙ ΜΑΡΙ¬ 
ΑΣ (ΘΑΜΟΕΒΕϋ ΜΑΒΙΑ), σύζυγος ΓΚΑΜΓΚΕΜΠΕΛΙ ΒΛΑ- 
ΔΗΜΙΡΟΥ, το γένος ΚΑΡΑΚΑΛΟΒ ΝΤΕΜΙΑΝ, την οποία 
υπέβαλε στην Πρεσβεία της Ελλάδος στην Γεωργία, 
περί απόκτησης της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(5) 

Χορήγηση άδειας άσκησης επαγγέλματος Κοινωνικής 
Λειτουργού στην Ξενικά Μαριέττα του Ηλία. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Με την υπ’ αριθμ. 4989/2.5.2006 απόφαση του Νομάρ¬ 
χη Δωδεκανήσου χορηγείται άδεια άσκησης επαγγέλ¬ 
ματος Κοινωνικής Λειτουργού στην Ξενικά Μαριέττα 
του Ηλία. 

Ο Νομάρχης 
Γ. ΜΑΧΑΙΡΙΔΗΣ 
-♦- 

Αριθμ. 2788 (6) 

Έγκριση υπερωριακής απασχόλησης και καθιέρωση αυ¬ 
τής με αμοιβή κατά τις απογευματινές ώρες των 
υπαλλήλων της Δ/νσης Κτηνιατρικής της Ν.Α. Ηρα¬ 
κλείου, για το Α' και Β' Εξάμηνο, έτους 2006. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του π.δ. 30/1996 «Κώδικα Νομαρχιακής 
Αυτοδιοίκησης». 

2. Τις διατάξεις του άρθρου 15 παρ. 18 εδ.2 του 
ν. 2503/1997 «Διοίκηση Οργάνωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις». 


3. Τις διατάξεις του άρθρου 25 παρ.7 του ν. 2738/1999 
«Συλλογικές διαπραγματεύσεις στη Δημόσια Διοίκηση 
κλπ. (ΦΕΚ 180 Α/99) και του άρθρου 16 του ν. 3205/2003) 
«Μισθολογικές ρυθμίσεις λειτουργών και υπαλλήλων 
του Δημοσίου, Ν.Π.Δ.Δ. και Ο.Τ.Α., κ.λπ.» καθώς και την 
υπ’ αριθμ. 2/72757/0022/31.12.2003 διευκρινιστική εγκύκλιο 
του Γ.Λ.Κ. σύμφωνα με τις οποίες η διαπίστωση της 
ανάγκης για υπερωριακή εργασία των υπαλλήλων των 
Νομαρχιακών Αυτοδιοικήσεων και η καθιέρωση αυτής, 
γίνεται με απόφαση Νομάρχη. 

4. Τις ειδικές απρόβλεπτες,έκτακτες ή επείγουσες 
υπηρεσιακές ανάγκες που παρουσιάζονται από την ανά¬ 
γκη ελέγχου, επιτήρησης και πρόληψης κατά της γρίπης 
των πουλερικών για την αντιμετώπιση των οποίων η 
Νομαρχιακή Αυτοδιοίκηση απασχολεί τους υπαλλήλους 
της Κτηνιατρικής Υπηρεσίας μόνιμους και με σύμβαση 
Ιδ. Δικαίου ορισμένου και αορίστου χρόνου (σχετικό το 
υπ’αριθμ. 8179/11.2.2006 έγγραφο του Υπουργού Εσωτε¬ 
ρικών Δημόσιας Διοίκησης και Αποκέντρωσης), μέχρι 
τέλος του έτους 2006. 

5. Την υπ’ αριθμ. 290004/2/3981/25.1.2006 απόφαση 
Γ ενικού Λογιστηρίου του Κράτους, με την οποία έχει 
εξασφαλισθεί πίστωση (32.400,00) Ευρώ, και έχει εγ¬ 
γράφει στον Φορέα 292 ΚΑΕ 0511 του Νομαρχιακού 
Προϋπολογισμού. 

6. Την υπ’ αριθμ. 5399/1.11.2005 απόφαση Προϊσταμένου 
Δ/νσης Κτηνιατρικής «Ανασυγκρότηση και ετοιμότητα 
Τοπικού Κέντρου Επείγουσας Ανάγκης», αποφασίζου¬ 
με: 

Διαπιστώνουμε την ανάγκη για υπερωριακή εργασία 
πέρα από τις ώρες της υποχρεωτικής απασχόλησης 
των υπαλλήλων μόνιμων και με σύμβαση Ιδ. Δικαίου 
ορισμένου και αορίστου χρόνου, τόσο αυτών που περι¬ 
λαμβάνονται στο Τοπικό Κέντρο Επείγουσας ανάγκης 
όσο και των παρακάτω υπαλλήλων 

1. Λαμπρινίδη Σοφίας, Κτηνιάτρου(ΠΕ) 

2. Μιχαλομανωλάκη Ιωάννας Κτηνιάτρου (ΠΕ) 

3. Αντωνίου Σωτηρίας - Ελένης, Κτηνιάτρου (ΠΕ) 

4. Φανουράκη Ευπραξίας, Κτηνιάτρου (ΠΕ) 

5. Φραγκιουδάκη Νικολάου, Εργάτη (ΥΕ), 

και καθιερώνουμε αυτή με αμοιβή, για την αντιμετώ¬ 
πιση των ανωτέρω αυξημένων υπηρεσιακών αναγκών, 
κατά τις απογευματινές ώρες, για το Α' και Β' εξάμηνο 
2006. 

Οι ώρες της υπερωριακής εργασίας θα καθορισθούν 
από τις απρόβλεπτες, έκτακτες ή επείγουσες περι¬ 
πτώσεις τήρησης των μέτρων βιοασφάλειας κατά της 
γρίπης των πουλερικών και θα είναι το ανώτερο κατά 
άτομο και ανά μήνα (60) ώρες απογευματινές. Η συνο¬ 
λική δαπάνη δεν θα υπερβεί την υπάρχουσα πίστωση. 

Η δαπάνη αποζημίωσης βαρύνει τις εγκεκριμένες πι¬ 
στώσεις του προϋπολογισμού της Ν.Α. Ηρακλείου, συ¬ 
νολικού ύψους (32.000,00) Ευρώ στον Φορέα 292 ΚΑΕ 
0511. 

Η συγκρότηση του συνεργείου υπερωριακής απα¬ 
σχόλησης θα γίνει με απόφαση του Προϊσταμένου της 
Δ/νσης Κτηνιατρικής Ηρακλείου. 

Η παρούσα απόφαση να δημοσιευθεί στην Εφημερίδα 
της Κυβερνήσεως και έχει αναδρομική ισχύ μέχρι ένα 
μήνα από την ημερομηνία δημοσίευσης στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 16 Μαΐου 2006 

Ο Νομάρχης 
ΔΗΜΗΤΡΗΣ ΣΑΡΡΗΣ 
-♦- 

(7) 

Χορήγηση άδειας άσκησης επαγγέλματος στην Κοινω¬ 
νική Λειτουργό Μαρκουλάκη Ευτυχία του Ιωάννη. 

Ο ΑΝΤΙΝΟΜΑΡΧΗΣ ΧΑΝΙΩΝ 

Με την υπ’ αριθμ. 1409/8.5.2006 απόφαση του Αντινο- 
μάρχη Χανίων χορηγείται στην Μαρκουλάκη Ευτυχία 
του Ιωάννη άδεια άσκησης επαγγέλματος Κοινωνικής 
Λειτουργού. 

Ο Αντινομάρχης 
ΠΑΥΛΟΣ ΡΟΖΑΚΗΣ 

-♦- 

( 8 ) 

Χορήγηση άδειας άσκησης επαγγέλματος στην Κοινωνι¬ 
κή Λειτουργό Μπακατσάκη Χρυσούλα του Κων/νου. 

Ο ΑΝΤΙΝΟΜΑΡΧΗΣ ΧΑΝΙΩΝ 

Με την υπ’ αριθμ. 1101/8.5.2006 απόφαση του Αντινο- 
μάρχη Χανίων χορηγείται στην Μπακατσάκη Χρυσούλα 
του Κων/νου άδεια άσκησης επαγγέλματος Κοινωνικής 
Λειτουργού. 

Ο Αντινομάρχης 
ΠΑΥΛΟΣ ΡΟΖΑΚΗΣ 


Ο) 

Χορήγηση άδειας άσκησης επαγγέλματος στην Κοι¬ 
νωνική Λειτουργό Κουτζόγλου Αριέτα του Εμμα¬ 
νουήλ. 

Ο ΑΝΤΙΝΟΜΑΡΧΗΣ ΧΑΝΙΩΝ 

Με την υπ’ αριθμ. 1412/8.5.2006 απόφαση του Αντινο- 
μάρχη Χανίων χορηγείται στην Κουτζόγλου Αριέτα του 
Εμμανουήλ άδεια άσκησης επαγγέλματος Κοινωνικής 
Λειτουργού. 

Ο Αντινομάρχης 
ΠΑΥΛΟΣ ΡΟΖΑΚΗΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 10 ) 

Στην υπ’ αριθμ. Φ500/355/2399/Ε5/10.1.2006 κοινή 
υπουργική απόφαση που αφορά Πρακτική Άσκηση 
σπουδαστών ΤΕΙ, στη Νομ. Αυτοδιοίκηση Κυκλάδων και 
δημοσιεύθηκε στο ΦΕΚ 41/τ.Β'/19.1.2006, στη σελ. 386 
διορθώνεται από το εσφαλμένο: 

1. «Καθορίζουμε πέντε (10) θέσεις πρακτικής άσκη¬ 
σης σπουδαστών ΤΕΙ στη Νομαρχιακή Αυτοδιοίκηση 
Κυκλάδων.», 

στο ορθό: 1. «Καθορίζουμε δέκα (10) θέσεις πρακτικής 
άσκησης σπουδαστών ΤΕΙ στη Νομαρχιακή Αυτοδιοίκη¬ 
ση Κυκλάδων.» 

(Από το Υπουρ. Εθν. Παιδ. και Θρησκευμάτων) 

